Մշակութային պատմության թանգարան (Օսլո)

Մշակութային պատմության թանգարան (Kulturhistorisk museum (KHM)), թանգարանների ասոցիացիա Նորվեգիայում՝ Օսլոյի համալսարանի ենթակայության ներքո։ Հիմնադրվել է 1999 թվականին որպես Համալսարանի պատմամշակութային թանգարան (Universitetets kulturhistoriske museum)՝ Universitetets Oldsaksamling մարմինների միաձուլմամբ, որը ներառել է հին և միջնադարյան նմուշների հավաքածու, Վիկինգների նավերի թանգարանը (Vikingskipshuset) Օսլոյի Բյուգդե թերակղզում, Մետաղադրամների կաբինետը (Myntkabinettet) և ազգագրական թանգարանը (Etnografisk samling): 2004 թվականին թանգարանն անվանափոխվել է՝ դառնալով Kulturhistorisk museum: Մշակութային պատմության թանգարանի գործունեությունը ներկայումս իրականացվում է Օսլոյի կենտրոնում գտնվող չորս հիմնական շենքերում՝ Ֆրեդերիկյան 2-րդ դարպասի և Ֆրեդերիկյան 3-րդ դարպասի պատմական թանգարան և վարչական մասը` Սուրբ Օլավի դարպաս 29-ում, ինչպես նաև Վիկինգների նավերի թանգարանը Բյուգդե թերակղզում։ Մշակութային պատմության թանգարանը Նորվեգիայի մշակութային պատմության խոշորագույն թանգարաններից մեկն է։ Այն ներառում է երկրի խոշորագույն նախապատմական և միջնադարյան հնագիտական հավաքածուները, ներառյալ Վիկինգների նավերը Բյուգդե թերակղզում, միջնադարյան եկեղեցական նմուշների զգալի հավաքածու և ռուների արխիվը։ Թանգարանն ունի նաև համապարփակ ազգագրական հավաքածու, որը ներառում է նմուշներ բոլոր մայրցամաքներից, ինչպես նաև Նորվեգիայի ամենամեծ պատմական մետաղադրամների հավաքածուն։ Պատկերասրահ Ծանոթագրություններ Արտաքին հղումներ Պաշտոնական կայք Վիկինգների դարաշրջանի ոսկե զարդեր